open-index/open-wikipedia-markdown huggingface dataset:
Number 1's (וידאו)

**** הוא אלבום ה-VH1 ואלבום הווידאו השישי של הזמרת-יוצרת האמריקאית מריה קארי. אלבום הווידאו מכיל אוסף של קטעי וידאו של השירים מתוך אלבום הלהיטים שלה, אשר נושא את אותו השם. אלבום הווידאו הופץ בפורמט VH1 ב-7 בדצמבר 1999, על ידי קולומביה רקורדס אך ב-1 בפברואר 2000, הוא הופץ בפורמט די וי די.

## רקע
אלבום הלהיטים עליו מבוסס אלבום זה כולל את כל השירים של קארי שהגיעו באותה התקופה למקום הראשון בארצות הברית, אך בעת יציאת אלבום זה קארי הוציאה את השיר "Heartbreaker" אשר גם הגיע למקום ה-1 במדינה ובכך גם הקליפ שלו ושל הרמיקס שלו נכנסו לאלבום אף על פי שהשיר לא הופיע בגרסת האודיו של האלבום.

אף על פי שהאלבום הוא אלבום קליפים הקליפים לשירים "Someday", "" ו-"Love Takes Time" הוחלפו בהופעות חיות של השירים מכיוון שקארי טענה כי היא אינה אוהבת את הקליפים שלהם. גם הקליפ לשיר "I Don't Wanna Cry" תוכנן לא להיות באלבום אך לבסוף הוחלט לחתוך מתוכו את החלקים שקארי לא אהבה.

בשנת 2008 האלבום הופץ מחדש במארז נוסף ביחד עם האלבום . בגרסה זו הקליפים קיבלו גרסאות מקוצרות יותר ולא היה מבוא לפניי כל תחילת קליפ.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו של מריה קארי
קטגוריה:אלבומי וידאו באנגלית
קטגוריה:אלבומי חברת קולומביה רקורדס
מרכז הטלוויזיה אוסטנקינו

ממוזער|מרכז הטלוויזיה אוסטנקינו (2019).
[ממוזער|אולפני הציוד כפי שצולמו בשנת [2002.]]
**מרכז הטלוויזיה אוסטנקינו** (ברוסית: **Телецентр «Останкино»**, רשמית: **המרכז הטכני הטלוויזיוני "אוסטנקינו"**, **Телевизио́нный техни́ческий центр «Оста́нкино» ,ФГУП «ТТЦ „Останкино“»**) הוא אולפן טלוויזיה ומרכז טכני במוסקבה, רוסיה. המרכז מעניק תמיכה טכנית שוטפת למספר שדרים במדינה ומאז נבנה בשנת 1967 זהו קומפלקס השידורים הגדול ביותר באירופה.

המרכז ממוקם ברחוב האקדמאי קורוליוב 12, בחלק ההיסטורי של העיר מוסקבה, סמוך לארמונו של שרמטייב ומרכז התערוכות הלאומי. זהו בניין בן 13 קומות הבנוי מזכוכית ובטון. קצה המבנה, הפונה לכיוון בריכת אוסטנקינו, שונה מכל הצדדים האחרים. נפח הבניין עולה על מיליון מטר מעוקב. הגובה הכולל של הבניין הוא 52 מטר ושטחו 154 אלף מ"ר. הוא משמש בעיקר כמשרדי NTV והערוץ הראשון ברוסיה, אך לא רק. בשנת 2005 ובשנת 2013 אירעו שריפות במקום, ואלה גרמו להפרעות בשידורי חלק מהערוצים שנמצאו בו כאשר פרצו השריפות.

המתחם כולל:
* מתחם לשידורי רדיו וטלוויזיה — המשמש את הערוץ הראשון לשידורי תוכניותיו
* מתחם הפקות טלוויזיה — ובו:
** אולפנים
** מתחמי ציוד
** אמצעים להקלטות ועריכת וידאו
** ציוד לדיבוב והקלטות
* מתחם תקשורת — ובו רכיבי תקשורת, מערכות סאונד וכבלים
* מתחם שידורי רדיו.

בעבר שכנו בו משרדי הערוצים 2х2 (בשנים 1989—1997), TV-6 (בשנים 1993—2002), ערוץ TVS (בשנים 2002—2003), "טלאקספו" (1995—2003), ערוץ "TV Center" (1997—2001), ערוץ הילדים "שביעייה" (2000—2001), ערוץ 7 ברוסיה (2001—2009), ערוץ ТНТ (1998—2004), ערוץ Muz-TV (1996—2010), הערוץ השלישי (1997—2012), ערוץ "סטוליצה" (1997—2011) וערוץ VKT (1991—2015).

המרכז משמש כיום את ערוץ NTV והערוץ הראשון ברוסיה, כמו גם את ערוץ הספורט Match TV, ערוץ הדת "ספאס", ערוץ הילדים "קרוסלה", הטלוויזיה הציבורית הרוסית, ערוץ "נוסטלגיה" וחברות הטלוויזיה VID, "הריבוע האדום", חברת Meteo-TV וחברת ASS-TV וכמעט 200 חברות טכניות שונות עובדות במתחם. המרכז מאכלס גם את המכון הבינלאומי לקולנוע, טלוויזיה ורדיו (MIKTR).

## ראו גם
* מגדל אוסטנקינו

## קישורים חיצוניים

*  
* 

## הערות שוליים

קטגוריה:ברית המועצות: טלוויזיה
קטגוריה:רוסיה: טלוויזיה
קטגוריה:ערוץ 1 הרוסי
קטגוריה:רוסיה: אולפני טלוויזיה
אברהם חלפון

**אברהם חלפון** (באנגלית: **Avram Halfon**; 1808–1884), היה בנקאי יהודי ספרדי בנסיכות ולאכיה ולאחר האיחוד עם נסיכות מולדובה, ברומניה.

## קורות חיים
אברהם חלפון נולד באדריאנופול, שם היה אביו, סולומון חלפון, הבנקאי של המושל העות'מאני המקומי. ב-1829, עברו האב, סולומון חלפון עם בניו אברהם ויוסף נסים, אשתו של אברהם, לאה וילדיהם של אברהם ולאה, רחל ובכור, כל המשפחה עברה לנסיכות ולאכיה. לאברהם נולד בן נוסף, מיכאל, בעת ששהה בעיר בראשוב, בן זה עתיד היה להתחתן ב-1850 עם בתו של הבנקאי היהודי איטלקי ונציאני רפאל סולומון דה קמונדו.

אברהם חלפון ואחיו עזרו כספית למהפכנים הוולאכיים ב-1848. חלפון קיים מערכת יחסים טובה עם מי שעתיד היה להיות הדומניטור הראשון של הנסיכויות הרומניות, אלכסנדרו יואן קוזה וזה מינה אותו ב-1859 להיות גזברו. ב-1864, כשקוזה יצא לקונסטנטינופול, על מנת לקבל את הכרת ואישור השלטון העות'מאני, נלווה אליו גם חלפון.

ב-1866 חתם חלפון בשם קבוצה פיננסית זרה על הלוואה לממשלת רומניה, שהתפרסמה בשם "הלוואת אופנהיימר" ויחד עם "הלוואת שטרן" פתחו בפני ממשלת רומניה את הגישה להון הזר.

חלפון היה במשך שנים רבות קונסול כללי של האימפריה העות'מאנית בבוקרשט.

בנו, סולומון יוסף חלפון המשיך התחום הבנקאות.

## לקריאה נוספת
* Evreii din România - breviar biobibliografic, עמוד 191 - Editura Hasefer, București, 2008.

## הערות שוליים

קטגוריה:בנקאים יהודים רומנים
קטגוריה:מהפכנים רומנים
קטגוריה:פוליטיקאים יהודים רומנים
קטגוריה:יהודים ספרדים ברומניה
קטגוריה:מהפכנים יהודים
קטגוריה:מהפכנים ספרדים
קטגוריה:פוליטיקאים יהודים ספרדים
קטגוריה:רומנים שנולדו ב-1808
קטגוריה:ספרדים שנולדו במאה ה-19
קטגוריה:נפטרים ב-1884
ג'ואן בנט

**ג'ואן בנט** (באנגלית: **Joan Geraldine Bennett**; 27 באפריל 1910 – 7 בדצמבר 1990) הייתה שחקנית קולנוע וטלוויזיה אמריקאית.

## קורות חיים
ג'ואן בנט נולדה בניו ג'רזי לשחקנים ריצ'רד בנט ואדריאן מוריסון, אחות קטנה לקונסטנס וברברה שגם הן היו שחקניות. היא החלה להופיע כילדה בסרטים אילמים כבר ב-1916. ב-1933 שיחקה בסרט "נשים קטנות" לצידה של קתרין הפבורן. היא שיחקה ביותר מ-70 סרטים וגם בטלוויזיה.
שיא הקריירה שלה היה בשנות ה-40 בסרטים האפלים של פריץ לאנג בהן גילמה אישה פאם פאטאל:
* "ציד אדם" (1941) לצידו של וולטר פידג'ן
* "האישה בחלון" (1944) לצידו של אדוארד ג'י רובינסון
* "רחוב ארגמן" (1945) לצידו של אדוארד ג'י רובינסון
* "רגע של פזיזות" (1949) לצידו של ג'יימס מייסון

ב-1950 שיחקה בסרט "אבי הכלה" לצידם של ספנסר טרייסי ואליזבת טיילור ובסרט ההמשך "הרווח הקטן של אבא" (1951). ב-1955 שיחקה בקומדיה "אנחנו לא מלאכים" לצידם של המפרי בוגרט ופיטר יוסטינוב.

בנט הייתה נשואה ארבע פעמים. בעלה השלישי היה המפיק ולטר ונגר שהפיק חלק מסרטיה. ב-1951 הוא נידון למאסר לאחר שירה ופצע את המפיק ינינגס לאנג שבו חשד שהוא מנהל יחסים עם בנט.

לבנט יש כוכב בשדרת הכוכבים של הוליווד לא רחוק מהכוכב של אחותה קונסטנס.

## קישורים חיצוניים

* צילומים של ג'ואן בנט לאורך חייה, באתר יוטיוב
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1910
קטגוריה:אמריקאים שנולדו ב-1910
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
The Glow

"**The Glow**" (בעברית: "**בך כל האור**", בתרגום לעברית "**הזוהר**") הוא סינגל שנכתב והופק לזיכיון "נסיכות דיסני", זיכיון שבבעלות חברת וולט דיסני. ההלחנה וההפקה של הסינגל נעשתה על ידי אדם וואטס ואנדי דוד בשנת 2011. הסינגל במקור מבוצע על ידי שאנון סאונדרס, והוא נועד להכריז על הצטרפותה של רפונזל מהסרט "פלונטר" לזיכיון. סאונדרס ביצעה את הסינגל גם באירוע שהתרחש בארמון קנזינגטון ב-2 באוקטובר 2011, בו נעשה טקס ההכתרה הרשמי של רפונזל.

הסינגל הופץ לראשונה באלבום הדיגיטלי "Disney Princess: Fairy Tale Songs" על ידי וולט דיסני רקורדס ב-20 בספטמבר 2011. ב-13 בספטמבר 2011 קליפ הסינגל פורסם בערוץ היוטיוב הרשמי של דיסני, בו הוצגו סצנות מסרטי הנסיכות, בנוסף הקליפ שודר בערוץ דיסני. הסינגל משמש כסינגל השני של הזיכיון, לאחר הסינגל "If You Can Dream", והוא מתאר עד כמה מיוחד להיות נסיכה.

הסינגל בגרסה העברית תורגם על ידי רוני אידלשטיין ובוצע על ידי משי קלינשטיין, אותו היא ביצעה במסגרת דיבוב אירוע ההכתרה הרשמי של רפונזל לעברית.

## הפקה
הסינגל הראשון של הזיכיון הוא "If You Can Dream" שיצא ב-21 בספטמבר 2004 במסגרת האלבום "Disney Princess: The Ultimate Song Collection", אשר בוצע על ידי שמונת נסיכות דיסני הראשונות. שש שנים לאחר מכן, כאשר רפונזל הצטרפה לזיכיון, הוחלט לעבוד על סינגל חדש לזיכיון. הסינגל הולחן והופק על ידי אדם וואטס ואנדי דוד, אשר עבדו עם אמנים שהופיעו בערוץ דיסני, ביניהם מיילי סיירוס ודמי לובאטו. הסינגל שימש כהמנון הרשמי של הזיכיון, עד הוצאת הסינגל "Live Your Story", והוא נועד לעודד צעירים להאמין בחלומותיהם, להתגבר על אתגרים ולהגשים את כל רצונותיהם.

## קליפ
קליפ הסינגל פורסם בערוץ היוטיוב הרשמי של דיסני ב-13 בספטמבר 2011. בקליפ מוצגות סצנות מסרטי הנסיכות, שבעיקר מתמקדות ברפונזל. הנסיכות פוקהונטס ומולאן הופיעו רק פעם אחת במהלך הקליפ.

## ראו גם
* נסיכות דיסני

## קישורים חיצוניים
* 
* 

## הערות שוליים

קטגוריה:שירים באנגלית
רשת הבולטות

ממוזער|רשת הבולטות כגורם המשפעל את רשת ברירת המחדל ואת רשת הבקרה הניהולית. מתוך Zabelina, D. L., Colzato, L., Beeman, M., & Hommel, B. (2016). Dopamine and the creative mind: Individual differences in creativity are predicted by interactions between dopamine genes DAT and COMT. ''PloS one'', ''11''(1).
**רשת הבולטות** (באנגלית: **Salience network**) היא רשת של אזורים מוחיים אשר מגיבים לאירועים בולטים בעלי משמעות עבור האורגניזם. רשת זו מזוהה עם סינון וזיהוי של גירויים בולטים ורלוונטיים, על הסטת הקשב לעבר אירועים בולטים בסביבה, ועל הפעלה והחלשה של רשתות אחרות במוח בכלל ובפרט היא מתווכת את שפעול הרשתות רשת ברירת המחדל ואת רשת הבקרה הניהולית. כמו כן הרשת נמצאה פעילה כאשר נבדקים התבקשו לבצע מטלה הדורש יכולת של חשיבה מסתעפת, דבר אשר יכול להעיד על תפקיד במנגנון העצבי העומד בבסיס חשיבה יצירתית.

רשת הבולטות מנטרת ללא הפסקה אירועים חיצוניים וכן את זרם המודעות, ובאופן גמיש מעבירה את המידע הבולט ביותר והחשוב ביותר לתגובה אדפטיבית. הרשת מורכבת ממספר אזורים, ביניהם פיתול החגורה הקדמי העליון (dACC) והאינסולה הקדמית (AI).

## תפקודים
התפקיד של רשת הבולטות עדיין לא מוגדר במדויק, אך ישנם ממצאים שמעידים על מעורבותה באינטגרציה של גירוי רגשי וחושי, וכן בוויסות בין הקוגניציה המכוונת פנימה של רשת ברירת המחדל (דיפולט) והקוגניציה שמכוונת החוצה של רשת הפונקציות הניהוליות.

## פתופיזיולוגיה
ישנם ממצאים שמצאו תפקוד לקוי ברשת הבולטות בהקשר של הפרעות פסיכיאטריות שונות, לרבות הפרעות חרדה, PTSD, סכיזופרניה, דמנציה פרונטומפורלית, וכן מחלת אלצהיימר.

## הערות שוליים

קטגוריה:המוח
קטגוריה:פסיכולוגיה קוגניטיבית
קטגוריה:קשב
ISO 22000

**ISO 22000** הוא תקן המיועד לכל הארגונים העוסקים בשרשרת האספקה של המזון ליישום בטיחות מזון לאורך השרשרת.

התקן הוא תקן ניהולי, וכולל דרישות ניהוליות ותפעוליות מקיפות כדי להבטיח את בטיחות מוצרי המזון. התקן דן במחויבות ומעורבות ההנהלה הבכירה, תכנון, צוות בטיחות המזון, תוכניות קדם ליצור מזון בטוח, זיהוי וניתוח גורמי סיכון על פי המתודולוגיה המוכרת של HACCP וקביעת אמצעי מנע יעילים למניעת גורמי הסיכון המסווגים כ- CCP's או OPrP’s. בנוסף, דן התקן בתקשורת פנים-ארגונית ותקשורת חיצונית אינטראקטיבית עם גורמים בשרשרת, תיקוף, אימות ושיפור מתמיד.

התקן הישראלי ISO 22000 כולל בתוכו את דרישות תוכנית קדם (PRP (Pre- Requisite Program וכן את דרישות ה-HACCP. ההתעדה מתאימה לכל ארגון שמעוניין לשפר את בטיחות המזון שהוא מייצר.

## היסטוריה
בספטמבר 2005 פרסמה ועדה טכנית 34 של ISO את תקן ISO 22000. בנובמבר 2005 הוא אומץ כתקן ישראלי ובתחילת 2006 פרסם מכון התקנים את הגרסה העברית. התקן בנוי על פי הפורמט של ISO 9001 והוא בר התעדה.

## קישורים חיצוניים

קטגוריה:אסדרה בתחום המזון
קטגוריה:תקני ISO
מכת ברק

[220px|ממוזער|ברקים מעל [אוראדיה שברומניה]]
[250px|ממוזער|שמאל|[אקליפטוס שנפגע ממכת ברק]]
[250px|ממוזער|שמאל|מבנה שניזוק ממכת ברק בשנת [1876]]
**מכת ברק** היא פגיעה של ברק בגוף חי או דומם. הפגיעה מתרחשת על האדמה, אך תיתכן גם פגיעה בגוף מעופף. מכת הברק היא למעשה מכת חשמל, שבה מועבר זרם חשמלי בעל מתח גבוה מאוד, מהאוויר אל הגוף שנפגע. כמות הזרם המועבר היא גבוהה ולרוב גורמת הפגיעה לנזק: שרפה, פיצוץ, פגיעה גופנית או מוות.

לאחר שהמטען מגיע לאדמה הוא מתפרק בסביבה הקרובה. במקרים רבים עוצמת המטען מייד לאחר הפגיעה בסביבה הקרובה של הפגיעה (עד עשרות מטרים) עשויה להיות גם היא קטלנית. רוב הנפגעים מברקים נפגעים מאותה פגיעה משנית.

## סיכונים ומניעה
### בני אדם
**[[פגיעת ברק]]** היא טראומה גופנית הנגרמת על ידי מכת ברק. אף על פי שפעמים רבות פגיעות ברק גורמות למוות פתאומי או לדום לב בשל המתח הגבוה של מכת הברק, מצבם הרפואי של ניצולי פגיעות ברק הוא לרוב טוב יותר מניצולי פגיעות אחרות הנגרמות ליד מתח נמוך יותר אך זמן פגיעה ממושך יותר. מדי שנה נהרגים ברחבי העולם בין 6,000 ל-24,000 בני אדם מפגיעות ברק, ומספר דומה לזה נפצעים.

### בניינים
פגיעה של ברק בבניין גורמת לזרמים חשמליים גבוהים המתפשטים במוליכים המותקנים בו, בעיקר חוטי חשמל וחוטי טלפון, ויוצרת בהם מתח גבוה לזמן קצר. רוב הסוגים של ציוד אלקטרוני, ובמיוחד מחשבים, רגישים לשינויים פתאומיים במתח רשת החשמל, וצפויים לנזק זמני או קבוע כתוצאה ממכת ברק. קיימים התקנים המגנים מפני נזקים מסוג זה.

על מנת למנוע נזק מפגיעה ישירה של ברקים בבניינים הומצאו התקני הגנה שונים המיועדים לכליאת השפעתו המזיקה של הברק. אחד מהאמצעים הללו הוא כליא ברק. זהו מוליך חשמלי הנמצא מעל מבנה המועד לסכנה, מוארק בקצהו הנמוך, הפורק מטענים סטטיים מהעננים, וכן מושך אליו את הברקים ופורק אותם אל האדמה. בכך נמנעת פגיעה ישירה במבנה העלולה לגרום לשרפה ולנזקים אחרים. 

### מכוניות
לעומת זאת, כאשר פוגע ברק במכונית הוא אינו בהכרח מזיק למי שבתוכה, משום ששלדת הרכב משמשת ככלוב פאראדיי, ועדיין קיים סיכון לפציעה ואף שרפה של הרכב. במקרה שהרכב אינו כולל גג מתכת אלא גג מחומרים פלסטיים או מרוכבים, קיים סיכון לפגיעה.

### מטוסים
פגיעת מכת ברק במטוס עלולה לשבש את פעילות מערכות המטוס ואף להביא להצתת דליקה. התרסקות טיסה 214 של פאן אם, ב-8 בדצמבר 1963, הייתה האסון הגדול ביותר שאירע בעקבות מכת ברק: מטוס בואינג 707 של חברת פאן אם נפגע ממכת ברק חזקה במיוחד, שגרמה להצתת אדי דלק באחד ממכלי המטוס. לאחר מכן נלמדו היטב ההשפעות האפשריות של מכת ברק על גוף המטוס והותקנו אמצעי הגנה כנגדה, אם כי עדיין לא ידועות ההשפעות האפשריות על מטוסים שרוב גופם אינו עשוי ממתכת, כמו בואינג 787.

## קישורים חיצוניים

* 

## הערות שוליים

קטגוריה:ברק
קטגוריה:אסונות טבע
אם ניגע

"**אם ניגע**" הוא סינגל מתוך האלבום "אור" בהשתתפות אליעד והזמרת-יוצרת הישראלית ריטה, שיצא לאור ב-12 במרץ 2016. השיר נכתב על ידי ריטה, הולחן על ידי אליעד ועובד על ידי נועם עקרבי. נכון לספטמבר 2025 לשיר יש למעלה מ-420 אלף צפיות ביוטיוב.

## רקע
בצאת הסינגל סיפרה ריטה איך השיר נוצר: "כששמעתי את אליעד בפעמים הראשונות ברדיו, אהבתי מאוד את הרעננות שבמוזיקה שלו, את הקול החם שלו. יש משהו חדש ומסקרן באליעד. הזמנתי אותו להיפגש, ובפגישה איתו גם הצלחתי להתוודע למוזיקליות ולמקצוענות שבו. יותר מהכל, מיד הרגשתי כאילו הוא בן משפחה שלי. מהר מאוד נולד השיר על פי טקסט שכתבתי לפני כמה שנים, והלחן שקלח מאליעד בטבעיות ובחן".

## מיקומי שיא

## רשימת השמעה

## ביקורות

השיר זכה לביקורת חיובית מצד יוסי חרסונסקי: "ריטה אינה רצה לפני השיר, אינה מאפילה על אלעד. מתפעמת באיפוק. זה אינו מגע שורף, אבל מגע רגש נעים הליכות. העיבוד הכניס את השניים לאזור אווירה ענוג מחניף בקצב רפטטיבי שמייצר כביכול מתח דרמטי שמוביל את השיר בבטחה אל רדיו הכביש הראשי".

## קישורים חיצוניים

* 
* אם ניגע באתר SoundCloud
* לדף השיר באתר הספרייה הלאומית

## הערות שוליים

קטגוריה:שירי אליעד נחום
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
שדים (אלבום)

"**שדים**" הוא אלבום האולפן השני של להקת הרוק הישראלית איפה הילד?, אשר יצא לאור ב-29 במאי 1994 על ידי חברת התקליטים הד ארצי. את האלבום הפיק המתופף יובל שפריר.

## רשימת השמעה

## משתתפים

### איפה הילד?
*חמי רודנר - גיטרה בס, זמרה (1, 3, 5, 6, 8-10, 12, 14, 15), עיבוד
*אסף שריג - גיטרה, זמרה (2, 4, 11, 14), עיבוד
*אופיר בר עמי - גיטרה, זמרה (7, 13, 14), עיבוד
*אסף מרוז - תופים, קולות רקע (7)

### משתתפים נוספים

* אילן גרין - קלידים (2-4, 7, 9-11)
* יובל שפריר - קלידים (5), הפקה, עיבוד
* יוסי רגב - טרומבון (12)
* אברהם פלדר - חצוצרה (12)
* איתי הורן - קולות רקע (7)
* דין קוסנטינו - קולות רקע (7)
* קורין קוסנטינו - קולות רקע (7)
* דורי נאומנקו - קולות רקע (7)
* איגי וקסמן - קולות רקע (15)

## לקריאה נוספת
* 

## קישורים חיצוניים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי איפה הילד?
יחסי זימבבואה–שווייץ

**יחסי זימבבואה–שווייץ** הם היחסים הדיפלומטיים הרשמיים שבין **[[זימבבואה|רפובליקת זימבבואה]]** לבין **[[שווייץ|הקונפדרציה השווייצרית]]**.

## היסטוריה
רפובליקת זימבבואה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים שבין שווייץ וזימבבואה היו מאז ומתמיד איתנים והתחזקו אף יותר במאה העשרים ואחת.

לאחר הכרתה של שווייץ בעצמאות זימבבואה ב-17 באפריל 1980, שווייץ פתחה קונסוליה בהארארה, ששודרגה למעמד שגרירות ב-1981. ב-2008, שיתוף הפעולה השווייצרי החל להפוך משמעותי עבור זימבבואה שלאזרחיה ניתנה עזרה הומניטרית ועזרה בפיתוח המדינה. המשרד האזורי השווייצרי לשיתוף פעולה עבר מפרטוריה להארארה בשנת 2016.

נדבך חשוב ביחסים שבין המדינות הוא הנוכחות של המיסיונרים הנוצרים השווייצרים אשר נוכחים במדינה מאז העשור הראשון של המאה העשרים. הקהילה השווייצרית הגדולה ביותר בזימבבואה הוקמה ב-1906. הקהילה ידועה בעקבות בניית בית ספר יסודי בזימבבואה ב-1934, בו התחנכו חשובים מאנשי זימבבואה. הקהילה אחראית גם להקמת בית ספר טכנולוגי במדינה.

על פי הלשכה השווייצרית המרכזית לסטטיסטיקה, בסוף שנת 2016 התגוררו בזימבבואה 240 אזרחים שווייצרים.

## נציגויות דיפלומטיות
* שווייץ מיוצגת בזימבבואה בדרג השגרירות באמצעות שגרירות רשמית שהיא מחזיקה בהארארה, בירת המדינה.
* זימבבואה אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* Bilateral relations Switzerland–Zimbabwe, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
נאדז'דה קרפובה

**נאדז'דה קרפובה** (ברוסית: **Надежда Карпова**; נולדה ב-9 במרץ 1995 בירוסלבל, רוסיה) היא כדורגלנית רוסייה שמשחקת כחלוצה באספניול ובנבחרת רוסיה.

היא שיחקה בסגל רוסיה ליורו נשים 2017. 

## קריירת מועדונים
### רוסיה
נאדז'דה היא בוגרת בית הספר לכדורגל מספר 13 בעיר ירוסלבל. ביוני 2010 עברה לזווניגורוד בפרברי מוסקבה וחתמה על חוזה מקצועני ראשון במאי 2014 עם קבוצת בת של מועדון רוסיאנקה.

את הופעת הבכורה בליגת העל הרוסית בכדורגל נשים ערכה ב-11 במאי 2014 במדי זורקי קרסנוגורסק כשעלתה בדקה 88 והחליפה את מריה רואיס רומן. בשנת 2015 עברה למועדון צ'רטנובו במוסקבה. במדי צ'רטנובו הופיעה לראשונה במשחק נגד קובאנוצ'קה ב-19 באפריל 2015. ב-9 במאי הבקיעה את שער הבכורה נגד ריאזאן בד"ב. ב-9 באוגוסט לראשונה בחייה ספגה כרטיס אדום והורחקה בדקה 43 במשחק נגד קובאנוצ'קה.

ב-7 במאי 2016 במחזור השני של האליפות הבקיעה 4 שערים נגד קובאנוצ'קה במשחק שהסתיים בתוצאה 5:2. בסיכום העונה הוכתרה למלכת השערים עם 8 שערים.
### ספרד
ב-20 בספטמבר 2015 חתמה בולנסיה לשנתיים. ב-30 באוקטובר 2017 הבקיעה את שער הבכורה שלה בליגה הספרדית, מול אתלטיקו, 4 דקות לאחר שנכנסה כמחליפה. בספטמבר 2017 הוכרה לשחקנים הטובה ביותר במחזור התשיעי ובדצמבר 2018 עזבה את ולנסיה.

ב-4 בינואר 2019 חתמה בסביליה. שנה לאחר מכן חתמה באספניול.
## קריירה בנבחרת
היא שיחקה בנבחרת הנשים הצעירה ועלתה לראשונה במשחק רשמי במדי רוסיה ב-20 באוקטובר 2012 במוקדמות יורו לנערות עד גיל 19, במשחק נגד אזרבייג'ן שבו הבקיעה 2 שערים בניצחון 5:0.

ביוני 2016 הוזמנה להרכב נבחרת הנשים הבוגרת ועלתה לשחק במוקדמות יורו נשים נגד טורקיה כשהבקיעה בדקה 64 ובישלה בדקה 46. במשחק השני במדי הנבחרת הבקיעה בדקה 21 נגד קרואטיה בניצחון 3:0. בשנת 2016 הוכתרה למלכת השערים של נבחרת הנשים עם 4 שערים.

## קישורים חיצוניים

* 

## הערות שוליים

קטגוריה:חלוצות כדורגל
קטגוריה:רוסיות שנולדו ב-1995
קטגוריה:רוסים שנולדו ב-1995
גלן רובינסון השלישי

**גלן אלן רובינסון השלישי** (באנגלית: **Glenn Alan Robinson III**; נולד ב-8 בינואר 1994) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדות הסמול פורוורד והקלע. בנו של שחקן העבר גלן רובינסון.

## קריירת מכללות
רובינסון נולד בעיר גארי שבאינדיאנה, ובשנת 2012 החל ללמוד באוניברסיטת מישיגן. בעונתו הראשונה בקבוצת הכדורסל של האוניברסיטה (ה"וולברינס") סייע לה להעפיל לפיינל פור טורניר אליפות המכללות לראשונה מזה 20 שנה. במשחק חצי הגמר קלע רובינסון 10 נקודות בניצחון קבוצתו מול אוניברסיטת סירקיוז, ובמשחק הגמר קלע 12 נקודות, אך מישיגן הפסידה מול אוניברסיטת לואיוויל בתוצאה 76–82. לאורך אותה עונה היה רובינסון הקלעי השלישי של קבוצתו, אחרי טריי ברק וטים הארדוויי הבן, עם ממוצע של 11.0 נקודות למשחק.

בעונת 2013/2014 שוב היה אחד השחקנים המובילים של מישיגן, הפעם לצד ניק סטאוסקאס וקאריס לוורט, כשקלע 13.1 נקודות למשחק והוביל את קבוצתו לשלב רבע גמר אליפות המכללות. במשחק רבע הגמר הפסידו הוולברינס מול אוניברסיטת קנטקי, בתוצאה 72–75. באפריל 2014 הודיע על העמדתו לבחירה בדראפט ה-NBA, לאחר שנתיים בלבד במישיגן.

## קריירה מקצועית
### מינסוטה טימברוולבס
בדראפט ה-NBA 2014 נלקח רובינסון על ידי מינסוטה טימברוולבס, בבחירה ה-40. ב-25 משחקיו בקבוצה מיעט לשחק וקלע 1.2 נקודות בממוצע למשחק בלבד, בטרם שוחרר ב-5 במרץ 2015.

### פילדלפיה 76'
מיד לאחר שחרורו ממינסוטה חתם רובינסון על חוזה בפילדלפיה 76'. עד לסיום העונה קלע 4.4 נקודות למשחק עבור פילדלפיה.

### אינדיאנה פייסרס
לקראת עונת  חתם באינדיאנה פייסרס על חוזה ל-3 עונות, בסך כ-3.5 מיליון דולר. בסוף-שבוע האולסטאר 2016 זכה רובינסון בתחרות ההטבעות, בה גבר על ארון גורדון, דיאנדרה ג'ורדן ודריק ג'ונס. ב-25 בנובמבר 2016 קלע שיא קריירה של 20 נקודות במשחק מול ברוקלין נטס. באוקטובר 2017 נפצע בקרסול רגלו השמאלית והושבת ממשחק למשך 4 חודשים. בכל 3 עונותיו באינדיאנה העפיל עמה לשלב הפלייאוף, ובשלושת המקרים הודחה הקבוצה כבר בסיבוב הראשון. לאורך התקופה רשם ממוצעים של 5.0 נקודות ו-2.6 ריבאונדים למשחק.

### דטרויט פיסטונס
ביולי 2018 חתם על חוזה בדטרויט פיסטונס, ובעונתו היחידה במדיה קלע 4.2 נקודות בממוצע למשחק.

### גולדן סטייט ווריורס
לקראת עונת  חתם על חוזה בגולדן סטייט ווריורס.

### פילדלפיה 76'
בפברואר 2020 הועבר יחד עם אלק ברקס בטרייד לפילדלפיה 76', בתמורה ל-3 בחירות דראפט עתידיות.

### סקרמנטו קינגס
לקראת עונת  חתם רובינסון על חוזה בסקרמנטו קינגס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת מישיגן
קטגוריה:זוכי תחרות ההטבעות של ה-NBA
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני פילדלפיה 76'
קטגוריה:כדורסלני אינדיאנה פייסרס
קטגוריה:כדורסלני פורט ויין מאד אנטס
קטגוריה:כדורסלני דטרויט פיסטונס
קטגוריה:כדורסלני גולדן סטייט ווריורס
קטגוריה:כדורסלני סקרמנטו קינגס
קטגוריה:אמריקאים שנולדו ב-1994
חבר של פעם

"**חבר של פעם**" הוא סינגל ראשון מתוך האלבום ניסים שקופים של הזמרת-יוצרת הישראלית ריטה, שיצא לאור ב-19 ביוני 2017.

## רקע
בצאת הסינגל סיפרה ריטה על השיר: "המילים של 'חבר של פעם' מספרות על שני חברים אשר החיים לקחו אותם רחוק אחד מהשני, מההוויה של נעוריהם ואולי גם קצת מעצמם", מוסיפה ריטה. "זהו שיר געגועים לתקופה בה היינו פשוטים ותמימים יותר ולאנשים משמעותיים בחיינו, שגם אם אינם אתנו בחיי היום יום, חיים בתוכנו".

## הפקה
* נעם חורב - מילים
* לורן פלד - לחן
* גלעד שמואלי - תופים, קלידים, הפקה מוזיקלית, עיבוד, אולפן הקלטות
* תומר בירן - עיבוד
* יאיר גורן - ייעוץ מוזיקלי, מיקס
* יוגב גלוסמן - בס
* דודי בר דוד - גיטרות, קולות
* אריאל טוכמן - ליין גיטרה
* עדי גולדשטיין - קלידים
* יונתן פריג' - קולות נוספים
* רונן הלל - מאסטרינג
* דודי חסון - צילום
* יעל יעקבי - עיצוב

## וידאו קליפ
* תום אבני - בימוי, צילום, עריכה
* פז יפת - הפקה
* מישה גת - ארט
* עירד ברקאי - נער מצולם
* אדם שנל - נער מצולם

## מיקומי שיא

## רשימת השמעה

## ביקורות

השיר זכה לביקורת חיובית מצד יוסי חרסונסקי: "הטקסט החלש נעטף במנגינה יפה, בשירה מאופקת שאינה רצה לפני השיר, בעיבוד ובהפקה שמעלים אותו בקלות יתרה לכביש הראשי במצעד שירי הרדיו המתיידד במכונית. אני לא חושד בריטה שהיא אינה חשה געגועים למשהו תמים ויפה, אבל הסגידה לעבר הובילה אותה להתרפקות מתקתקה, שחסר בה עומק".

ביקורת חיובית נוספת הגיעה מצד דודי פטימר: "השיר...הוא שיר אמצע-הדרך (עם נגיעות קאנטרי) בו ריטה מנסה להישמע רלוונטי ועכשווית (שרה אפילו על אינסטגרם). היא אמנם לא מבטאת בשיר את יכולותיה הווקאליות הגדולות במלוא עוצמתן ולא גורמת למאזין להאמין שהיא מזדהה באמת עם הטקסט והמילים, אך ריטה היא ריטה והביצוע מלטף ונעים במיינסטרים שמציג ריטה "חדשה" המנסה להישאר רעננה".

ביקורת חיובית נוספת הגיעה מצד שי להב: ""חבר של פעם" הוא שיר יפה במיוחד, אולי מפני שהוא לא מנסה להציע בכוח נחמה ואפילו מדבר על רגשות "שליליים" כמו החמצה וגעגוע".

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים שהופקו על ידי גלעד שמואלי
קטגוריה:שירים שהופקו על ידי תומר בירן
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
בית משכית

**בית משכית** הוא בניין ששימש בעבר כבית הקונסול האוסטרי (או האיטלקי לפי מקור זה). הוא שוכן ברחוב הרב קוק 10, בירושלים, על יד בית הרב קוק.

## היסטוריה
בשנת 1847 החליטה הקיסרות האוסטרית לחזק את מעמדה באימפריה העות'מאנית. הקנצלר מטרניך הורה לקונסול האוסטרי בביירות, הברון אדלבורג, לארגן מחדש את הקונסוליות האוסטריות במזרח התיכון, ובמסגרת זו נפתחה קונסוליה אוסטרית בירושלים. הקונסוליה נפתחה לאחר חמש שנים של בנייה ותכנון, בשנת 1872, קרוב לשער שכם.

בשלהי התקופה העות'מאנית החלו הקונסוליות במעבר לבתי קונסוליות חדשים שנבנו עבורם מחוץ לחומות העיר העתיקה. בין השאר, נבנה מבנה חדש גם עבור הקונסוליה האוסטרית, והם בחרו לשכן את עצמם בבית ברחוב הרב קוק. על הקונסוליה שמרו חיילים אוסטרים, שנקראו הקרבניארי. מאוחר יותר, עזבה הקונסוליה האוסטרית את הבית והוא נהפך למלון בשם לבנון.

לאחר מלחמת העצמאות השתכנה במקום הפנימייה של ישיבת הרב קוק. לאחר מכן שימש הבית את הקופטים הירושלמים כמנזר. כאשר הקופטים עזבו גם הם את הבית, הוא נשאר נטוש במשך מספר שנים. כמה שנים מאוחר יותר, הבית שימש את מערכת עיתון הג'רוזלם פוסט. גם ימיהם של מערכת העיתון בבית לא האריכו, והם נטשו את המקום אחרי שנים בודדות. ב-1963 שופץ המבנה והיה פתוח לביקורי הציבור.

מאירה גרא, שניהלה את חנות משכית, הייתה זו שהציעה את הרעיון להפוך את בית משכית לחנות של חברת "משכית". היא גייסה למאמץ את רות דיין, והן הפכו את המבנה לחנות ולתצוגה של מוצרי טקסטיל וצורפות. בית משכית שימש בראשותה של רות דיין חנות לעבודות אומנות שהכינה וקנתה.

## עיצוב המבנה
הבית בנוי בסגנון הרנסאנס. החלונות כוללים סורגים מקושטים בידי עיטורי אבן וברזל ודלתות העץ מקושטות בידי גילופים.
## לקריאה נוספת
* אלי שילר, **קרדום: דו ירחון לידיעת הארץ - ירושלים: בניינים בעיר החדשה**, הוצאת אריאל, ת.ד. 3328, ירושלים, מאי 1984

## קישורים חיצוניים

## הערות שוליים

קטגוריה:ירושלים: שגרירויות
קטגוריה:אתרי מורשת במחוז ירושלים
קטגוריה:ירושלים: מבנים
קטגוריה:ירושלים: כנסיות ומנזרים
סי גארד

**סי-גארד** (באנגלית: Sea Guard) הייתה ספינת סיוע והצלה בים הצפוני. לאחר שפעלה בתפקיד זה כ-30 שנה, היא הועברה לישראל, והוסבה לתפקיד של חקלאות ימית בים התיכון, עד שהוחלט להטביעה כאתר צלילה אל מול חופי אשקלון בשנת 1996.

## השימוש בספינה והטבעתה
האוניה נבנתה בשנת 1960 באברדין שבסקוטלנד, וקיבלה את השם "DAWN SAVIOR" ("השחר המושיע"). יעודה של הספינה היה להוות ספינת סיוע והצלה בים הצפוני. על מנת שתוכל לעמוד בתנאים הקשים שבים הצפוני, היא נבנתה עם צללית נמוכה וחרטום מחוזק. בשנת 1990, לאחר 30 שנה של פעילות בים הצפוני, הועברה הספינה לישראל, והוסבה למטרות חקלאות ימית בים התיכון. היא קיבלה שם חדש, סי-גארד (שומרת הים), והחלה את פעילותה בישראל. במסגרת תפקידה, היא הובילה בתוכה דגים, מכלים המאחסנים בתוכם אוכל שיועד עבור הדגים וציוד נוסף המיועד לטיפול בהם. ככל שחלף הזמן, הטיפול שהשקיע נמל אשדוד בספינה קטן, והיא הלכה והוזנחה. בספטמבר 2000 הוחלט לסלק את הספינה מהנמל מסיבה זו ומפני שלא היה בה עוד צורך. הוחלט להטביע את הספינה, כדי ליצור אתר צלילה חדש, בדרום הארץ. הספינה הוטבעה ב-7 באוקטובר 2000 אל מול חופי אשדוד.

## אתר הצלילה "סי גארד"
אתר הצלילה "סי גארד" נמצא כ-3.5 קילומטר מערבית לחוף אשקלון, בעומק של כ-30 מטרים. ההגעה לאתר מתאפשרת באמצעות הפלגה בסירה בלבד. כאונייה טרופה, הספינה מכוסה בצמחיית ים ובבעלי חיים ימיים. בשל העומק של הצלילה ותנאי הראות הלא מזהירים, מומלץ לתאם את ההגעה לאתר בשעות הבוקר בהן תנועת הסירות דלה.

## ראו גם
* זאב הים (ספינה)
* הגוררת חוגלה

## הערות שוליים

קטגוריה:אוניות שטבעו מול חוף הים התיכון הישראלי
קטגוריה:אתרי צלילה: אוניות
קטגוריה:הטבעה עצמית
קטגוריה:כלי שיט ישראליים שטבעו
מלון רון

**מלון רון** הוא בית מלון השוכן ברחוב יפו 44 בירושלים.

## היסטוריה
מבנה בית המלון ממוקם ברחוב יפו 44, מול כיכר ציון. הבניין נבנה בשנות העשרים של המאה ה-20 על ידי עזרא ופנחס קוקיא. לפני שנהפך למלון, שכן במבנה בית הקפה המפורסם "קפה וינה".

בשנת 1926 שכר טודרוס ורשבסקי את בית הדירות ברחוב יפו 44 ממשפחת קוקיא, והפך אותו לבית מלון בשם "תל אביב".

ב-3 באוגוסט 1948 נאם מנחם בגין על מרפסת המלון והכריז על פירוק האצ"ל ועל הצטרפות לוחמיו לצה"ל. מלבד מנחם בגין, הבניין שימש כמקום לנאומים באירועים פוליטיים רבים אחרים.

ב-1958 שונה שמו למלון רון.

ב-1999 שופץ, והורחב שנית ב-2014. בהמשך שם המלון שונה ל"מלון מנורה", וכיום הוא משמש כהוסטל ואכסניה בשם "אכסניית ירושלים". ב-30 בינואר 2023 הודיעה רשת פתאל שהיא קנתה את המבנה, ושהיא תשפץ ותבנה קומות נוספות למלון.

## עיצוב המבנה
המלון בנוי בסגנון ירושלמי מסורתי, בשילוב אדריכלות מודרנית. המבנה מורכב משתי קומות כאשר רק בקומה הראשונה יש חדרים. מעליהם יש גג עם נוף עד לשוק מחנה יהודה.

## קישורים חיצוניים

## הערות שוליים

רון
קטגוריה:אתרי מורשת במחוז ירושלים
קטגוריה:רחוב יפו: מבנים
סולומון יוסף חלפון

**סולומון יוסף חלפון** (ברומנית: **Solomon Iosif Halfon**, 1846–1913) היה בנקאי ונדבן יהודי רומני, בן העדה הספרדית.

חלפון היה בנו של הבנקאי אברהם חלפון ונכדו של הבנקאי סולומון חלפון. הוא ייסד את הבנק המסחרי הרומני (Banca Comercială Română) וב-1880 זכה באזרחות רומנית. קרול הראשון, מלך רומניה, העניק לו את צלב הקצינים בתואר "קומנדר" ורעייתו התמנתה בפמליה של המלכה.

חלפון תרם סכומי כסף גדולים למוסדות יהודים ולמוסדות רומנים ובין היתר לאקדמיה הרומנית (50,000 לאי מזהב).

## לקריאה נוספת
* Evreii din România - breviar biobibliografic, עמוד 191 - Editura Hasefer, București, 2008.

## הערות שוליים

קטגוריה:בנקאים יהודים רומנים
קטגוריה:נדבנים יהודים רומנים
קטגוריה:פוליטיקאים יהודים רומנים
קטגוריה:יהודים ספרדים ברומניה
קטגוריה:ילידי 1846
קטגוריה:נפטרים ב-1913
Thums Up

**Thums Up** הוא מותג קולה הודי. הוא נוסד בשנת 1977, במטרה להחליף את חברת קוקה קולה שיצאה מהשוק באותה עת. כעבור מספר שנים נרכשה החברה על ידי קוקה קולה כדי להתמודד בצורה טובה יותר מול פפסי.

## היסטוריה
Thums Up נוסדה בשנת 1977, לאחר שהחברה האמריקאית קוקה קולה החליטה לצאת מהשוק, עקב תקנות שחייבו אותה לחשוף את הנוסחה שלה ולמכור 60% מהזכויות שלה לחברה הודית במסגרת התוכנית הממשלתית לחברות בבעלות זרה, מתוך מטרה לחלק את הונן יחד עם שותפים מקומיים. לאחר עזיבת קוקה קולה את הודו, הפכה חברת Thums Up לפופולרית במהירות והגיעה למעמד הקרוב למונופול בשוק הקולה ההודי במהלך שנות ה-80. היא מכרה מוצרים שונים כמו Campa Cola, Double Seven ועוד.

בחברה פיתחו את הנוסחה מאפס במגמה לשמור על המשקה תוסס גם כשהוא לא קר, כך שיוכל להימכר על ידי הספקים. לאחר ניסיונות מאומצים הצליחו ליצור משקה שהיה תוסס וחריף יותר מקוקה קולה.

בשנת 1991 החליטה ממשלת הודו לפתוח מחדש את השוק בפני שחקנים זרים, והראשונה שנכנסה הייתה תאגיד פפסיקו, מה שהביא לתחרות קשה בין שתי החברות על לב הקהל. פפסי בחרה לכלול כוכבי קולנוע הודים כמו ג'והי צ'אולה, בעוד Thums Up החליטה להגדיל את השקעתה בחסויות בקריקט. החברה גם הגדילה את בקבוק ה-300 מיליליטר שלה ומיתגה אותו מחדש בשם "MahaCola".

בשנת 1993 חזרה חברת קוקה-קולה לשוק, צעד שהביא להגברת התחרות. מאוחר יותר באותה שנה, רכשה קוקה-קולה את Parle וכן את Thums Up תמורת 60 מיליון דולר. כשהמותג נמכר לקוקה-קולה, הוא החזיק ב-85% מנתח השוק ההודי.

### השקה מחדש
למרות הנכסיות הכללית החזקה של המותג, הוא הלך ואיבד את הפופולריות שלו בקרב גילאי 12–25, בין היתר בשל פרסום חסר. לאחר שרכשה אותו, קוקה-קולה החליטה לקצץ בייצורו כדי שהצרכנים יעברו לרכוש את מותג הדגל שלה, אך גילתה עד מהרה כי הצרכנים מעדיפים לעבור לפפסי ולא לקוקה קולה. בשל כך הוחלט להשיק את Thums Up כמוצר מתחרה נוסף לפפסי. קוקה-קולה, שהחזיקה באותם ימים בנתח שוק של 60.5%, גילתה כי אם תוציא את Thums Up מהשוק, היא תרד לנתח שוק של 28.7% בלבד, ולכן הוחלט להשיקו כמוצר לצרכנים בני 30–40.

המוצר מותג מחדש כמשקה "גברי", על סמך הטעם שלו. את המיתוג מחדש ליווה קמפיין שתקף באופן ישיר את הפרסומות של פפסי, והצליח להעלות את מכירות המותג.

כיום, המוצר הוא משקה הקולה המוביל בהודו, עם נתח שוק של 42% ונתח שוק של 15% מכלל שוק המשקאות המוגזים. הוא פופולרי במיוחד בקרב מתבגרים, צעירים ומבוגרים בגילאי 30–40.

## קישורים חיצוניים

* 

## הערות שוליים

קטגוריה:מותגים
קטגוריה:משקאות מוגזים
קטגוריה:קולה
קטגוריה:הודו: המצאות
קבוצת יסודות 3

ממוזער|שמאל|סקנדיום
ממוזער|שמאל|איטריום
**קבוצת יסודות 3** היא קבוצה של יסודות כימיים בטבלה המחזורית. הקבוצה מכילה בתוכה את היסודות איטריום (Y), וסקנדיום (Sc). היסודות שבקבוצה הם בעלי עמידות גבוהה לחימצון ומוליכות חשמלית גבוהה. בנוסף, היסודות שבקבוצת מתכות זו רכים יותר, וניתכים בטמפ' נמוכה ביחס לשאר המתכות בטבע. כל היסודות שבקבוצה הן מתכות המעבר.

## ראו גם
* קבוצה (כימיה)

## קישורים חיצוניים

קטגוריה:מתכות
קטגוריה:מתכות מעבר
קטגוריה:קבוצת יסודות
מדורת השבט (ביטוי)

**מדורת השבט** הוא מושג המתאר את אמצעי התקשורת שהוא המקור המרכזי שממנו שואבים האנשים מידע ובכך הוא מכוון את סדר היום של אזרחי המדינה.
בתקופת האדם הקדמון, התקבצו תושבי כפר סביב מדורה אחת, שהיוותה את מרכז הכפר ולכן שימשה כמקום מפגש והמקום בו נדונו ענייני הכפר. עם התקדמות הטכנולוגיה, החליפו הטלוויזיה ובהמשך האינטרנט את "מדורת השבט" המסורתית.

כך למשל בראשית המדינה היה ערוץ ציבורי יחיד - הערוץ הראשון. מכאן שמרבית התושבים צפו במהדורת החדשות מבט ובתוכניות ששודרו בערוץ. בשנות ה-90 של המאה ה-20 הוקם ערוץ נוסף: ערוץ 2, שהפך לערוץ הנצפה ביותר (שיאי הרייטינג הגיעו ל-40%-50% מכלל הצופים בשעת הפריים טיים). בהמשך הצטרפו ערוצים נוספים ובהם ערוץ 10 והוקמו חברות HOT ויס שהציעו מבחר ערוצים רב ובכך התפזר פילוח הצופים.

הביטוי ייחודי לשפה העברית, ונטבע בעקבות הטלוויזיה הישראלית עד שנות התשעים, שבה פעל רק הערוץ הממלכתי. המונח נטבע בינואר 1994, בדיון במכון סמארט על פניה של התקשורת הישראלית.

## כפר גלובלי

את הביטוי "הכפר הגלובלי" טבע הפילוסוף מרשל מקלוהן ב-1959, בספרו The Gutenberg Galaxy מ-1962, העוסק במחקרו על ההשפעות הפסיכולוגיות והקוגניטיביות של הדפוס. לפי מקלוהן, מסך הטלוויזיה הופך את האנושות לכפר גלובלי, שבו בני אדם שהיו מרוחקים זה מזה, חשים כאילו הם מתגוררים בכפר אחד ונגזר עליהם צמצום בתחומי העניין.
אף על פי שהמונח נטבע שנים רבות לפני התפתחות תקשורת המונים, המצאת השידור החי, הטלוויזיה, אירועים משמעותיים כגון נחיתת האדם הראשון על הירח, שידורי האולימפיאדה וגביע העולם בכדורגל, הפכו לאירועים בעלי סיקור עולמי והשפעה על אנשים רבים.

## מאפיינים
בעקבות התפתחות הטלוויזיה, ובעקבותיה המצאת הפרסומת, נוצר מושג הרייטינג המייצג את כמות הצופים (או האחוז) בתוכנית המשודרת ובהתאם התשלום אשר יקבל המשדר.
ביקורת רבה מושמעת אודות השינוי שנוצר בסוג התוכניות המשודרות כך שימשכו מספר צופים רב יותר לצפות בהן, ואף ידיעות חדשותיות נבחרות לפי מדד העניין בהם.
למשל, לאחר רצח ראש הממשלה יצחק רבין, שודרו תוכניות רבות אודות המשפחה, רואיינו אישים רבים אשר היו מקורבים לרבין ונחשפו פרטים אשר נבחרו בעיקר בשל היות מושכי רייטינג.
כדי לגרות את הצופה, התוכניות הגיעו עד להשפלת מתמודדים ובהם סגירתם בתנאים פיזיים קשים (הישרדות), בצילום ממושך ללא הסבר ממשי (האח הגדול) והמיקוד עבר אל האישים המככבים בתוכנית (המנחים, המשתתפים), על חשבון התוכן המועבר.

## מדורת השבט וטכנולוגיות תקשורת
אליהוא כ"ץ סימן את קץ עידן הטלוויזיה כמדורת השבט בכניסת הערוצים המסחריים. בעוד שידורי החדשות בקול ישראל ברדיו ולאחר מכן בטלוויזיה היוו אירועי התכנסות משפחתיים וחברתיים, שלאורם אפשר היה להחליף דעות ורעיונות, ריבוי הגורמים התקשורתיים החדשים הפחית משמעותית את הערך השיתופי של כל ערוץ תקשורת. 

תהליך זה התגבר עם הופעת הרשתות החברתיות האינטרנטיות, אך יש שטענו שרשתות אלו אפשרו צורה חדשה של "מדורת שבט". הרשתות צברו משתמשים רבים, הצורכים הרבה צורות תקשורת מגוונות. כך נוצרה תשתית שאפשרה שיתוף תוכן בין קהלים רבים באמצעות שפות מרכזיות כמו אנגלית וסינית גם אם קהילות שונות מתכנסות בנפרד זו מזו. כמו כן, האינטרנט תרם ליצירת כלכלה עולמית חדשה המתבצעת באינטרנט.

## קישורים חיצוניים
*מדורת השבט מאת יעל גרוס רוזן באתר מכון שלום הרטמן.
*
*
## הערות שוליים

קטגוריה:תקשורת המונים
קטגוריה:ביטויים
קטגוריה:סלנג עברי
קצב צומתי

**קצב צומתי** (באנגלית: **Junctional rhythm**; לפי האקדמיה ללשון העברית: **מִקצב צומתי**) הוא הפרעה בקצב הלב במסגרתה חדרי הלב מופעלים כתוצאה מדחף חשמלי שמקורו הוא בקשר הפרוזדור והחדר (צומת ה-AV) הנמצא בין העליות לחדרים, במקום שיופעלו על ידי הקוצב הראשי של הלב.

## פתופיזיולוגיה
במצב תקין, עובדת מערכת ההפעלה וההולכה החשמלית של הלב באופן בו הדחף החשמלי (דה-פולריזציה) הראשוני הגורם לכיווץ הלב יוצא מקשר הגת והפרוזדור (הקוצב הראשי או SA node), משם הוא מתפשט בעליות הלב וגורם לכיווצן. לאחר מעברו בעליות מגיע הדחף החשמלי אל קשר הפרוזדור והחדר שם הוא מעוכב לפרק זמן של 120–200 מילישניות בטרם ממשיך אל החדרים. לאחר השהיה זו ממשיך הדחף החשמלי דרך אלומת הפרוזדור והחדר (סיב ההולכה על שם היס) אל צרורות ההולכה הימני והשמאלי ומשם אל סיבי ההולכה הסופיים שמוליכים אותו אל תאי השריר עצמם וגורמים לכיווצם. מנגנון זה דואג לכך שהעליות יתכווצו ראשונות ויעבירו את הדם שבהן אל החדרים בטרם כיווץ החדרים עצמם.

על אף שדחף חשמלי מופק במצב תקין בקשר הגת והפרוזדור, שאר תאי הקוצב של הלב (Conducting cells) מסוגלים אף הם להפיק דחף חשמלי עצמוני. ככל שתא קוצב ממוקם נמוך יותר, כך הקצב אותו הוא מסוגל לייצר איטי יותר. במצב בו הקוצב הראשי מייצר דחפים חשמליים במהירות תקינה, הוא מכניס את שאר תאי הקוצב לתקופה רפרקטורית (תקופת מנוחה) במהלכה הם אינם יכולים לקבל גירוי חשמלי נוסף, כך למעשה הם אינם משתמשים ביכולתם העצמונית אלא מהווים אך ורק סיב הולכה דרכו עובר הדחף החשמלי שהופק על ידי הקוצב הראשי. כאשר הקוצב הראשי אינו מפיק דחפים חשמליים או שהוא מפיק דחפים חשמליים באופן איטי מהרגיל, עשויים תאי הקוצב אחרים להשתמש ביכולתם העצמונית ולהפיק גירוי חשמלי משלהם.

קצב צומתי נוצר כתוצאה מפעילות לא תקינה של הקוצב הראשי או כתוצאה מחסימת הדחף החשמלי בנקודה מסוימת לפני שהגיע אל קשר הפרוזדור והחדר. כשדחף חשמלי אינו מגיע אל קשר הפרוזדור והחדר, משתמש הקשר ביכולתו לייצר דה-פולריזציה עצמונית. הוא מפיק דחף חשמלי עצמוני במהירות של 40–60 פעימות לדקה, גורם לכיווץ החדרים ולמעשה שומר על המשכיות הפעילות המכנית של הלב.

גם במצב של קצב צומתי יתכווצו העליות לפני החדרים, עם זאת כיווצן יתרחש כתוצאה מהולכה רטרוגרדית של חשמל מקשר הפרוזדור והחדר כלפי מעלה.

קצב צומתי מאובחן באמצעות בדיקת אלקטרוקרדיוגרפיה (א.ק.ג.), בה ניתן לראות גלי P הפוכים או היעדר מוחלט של גלי P.

## גורמים
* סינוס ברדיקרדיה (קצב לב איטי שמקורו בקוצב הראשי)
* "Sinus arrest" - הפסקה פתאומית של פעילות הקוצב הראשי
* חסימה של הקוצב הראשי כך שהדחף החשמלי אינו עובר ממנו אל העליות (Sino-atrial exit block)
* חסם הולכה עלייתי-חדרי מדרגה שנייה - חסימה חלקית של קשר הפרוזדור והחדר
* חסם הולכה עלייתי-חדרי מדרגה שלישית - חסימה מלאה של קשר הפרוזדור והחדר
* היפרקלמיה
* תרופות כמו חוסמי בטא, חוסמי תעלות סידן או דיגוקסין

## מהירות
ככלל מהירותו של קצב צומתי היא בין 40–60 פעימות לדקה, עם זאת במצבים מסוימים עשוי קצב צומתי להיות איטי או מהיר יותר. קצב צומתי במהירות של בין 60–100 פעימות לדקה מכונה "קצב צומתי מואץ" ("Accelerated junctional rhythm"), ואילו קצב צומתי מהיר מ-100 פעימות לדקה מכונה "טכיקרדיה צומתית" ("Junctional tachycardia"). קצב צומתי במהירות של פחות מ-40 פעימות לדקה נקרא "ברדיקרדיה צומתית" ("Junctional bradycardia").

## ראו גם
* חסם הולכה עלייתי-חדרי
* AVNRT
* תסמונת הסינוס החולה

## קישורים חיצוניים

## הערות שוליים

קטגוריה:הפרעות קצב
הרעלת מזון סקומברואידית

**הרעלת מזון סקומברואידית** (באנגלית: **Scombroid food poisoning**) היא הרעלת מזון הנגרמת מאכילת דגים מסוימים, שלא טופלו כראוי לאחר שנדוגו מהים. בניגוד להרעלות מזון על ידי חיידקים ווירוסים התוקפים ישירות את מערכת העיכול, כאן קורית ההרעלה על ידי יצירת היסטמין בכמויות גדולות על ידי חיידקים.

הקולייסיים (שם מדעי: Scombridae) הם משפחת דגים שבהם רמת ההיסטידין גבוהה, וכן האפשרות להפוך להיסטמין. תופעה זו תוארה לראשונה במשפחה זו, ומכאן שם ההרעלה הזאת שנקראת גם "הרעלת דגים היסטמינית".

על המשפחה הזאת נמנים: טונה, מקרל דגים נוספים הם אנשובי, סרדינים, מליחים, מרלין, מהי מהי ועוד.

במעבדות לטיב דגה ופירות ים מתבצעות, בין היתר, בדיקות היסטמין בדגים ומוצריהם. בישול, עישון או הקפאת הדג אינם משנים את רמת ההיסטמין שבו.

סוגים שונים של חיידקים מכילים כמות גדולה של חומצת האמינו היסטידין שאינה רעילה. חיידקים, בעיקר Proteus Morgani מפרקים את ההיסטמין בעזרת האנזים היטידין דקרבוקסילז להיסטמין. אי הקפדה על הטמפרטורה מעודדת את החיידקים לפרק את ההיסטידין. בטמפרטורה הנמוכה מ-5 מעלות התפתחות ההיסטמין הופכת איטית. גם דרגת חומציות הנעה סביב pH 5.1 מעודדת היווצרות היסטמין וגם תנאי זה גורם להיווצרות ההיסטמין. דרגת החומציות בבשר הדגים נעה בין pH 5.5 ל-pH 7.0.

לאחר שנוצר ההיסטמין הוא נשאר ברקמת הדג ולא מושפע מבישול, עישון או הקפאה חוזרת.

## סימני ההרעלה
סימני ההרעלה מופיעים 10–30 דקות מאכילת הדג והם מושפעים מכמות של ההיסטמין בדג. ההיסטמין הוא מתווך חשוב של דלקת; הוא משתחרר בעודף כאשר קיימת תגובה אלרגית, כולל אסתמה, וגורם לתסמינים של הלם אנפילקטי, בעיקר בעור (הרחבת כלי דם) ובמערכת הנשימה (כיווץ שרירי הסימפונות). לכן סימני ההרעלה הסקומברואדית דומים להתקף אסתמה והם:
*הסמקה שמתחילה בפנים ומתפשטת לכל הגוף, מלווה בגירוד והזעה
*טעם חריף בפה,
*דופק מהיר והפרעות בקצב הלב.
*כאבי בטן ושלשול
*קוצר נשימה שיכול להיות חמור
*נפיחות בפנים ובלשון שיכולה להיות מסוכנת ולחסום את קנה הנשימה.

## טיפול
הטיפול הוא במתן תרופות אנטי היסטמיניות כמו דיפנהידראמין או חוסמי H2 כמו רניטידין (זנטקס) וערוי נוזלים. במקרים קשים יש לתת אדרנלין כמו בהתקף קשה של אלרגיה.

## קישורים חיצוניים
* הרעלה על ידי דגים עם היסטמין, באתר משרד החקלאות
* 

קטגוריה:ערכים שבהם תבנית בריטניקה אינה מתאימה
סקומברואידית
קטגוריה:תוצאים רעילים של חומרים לא רפואיים
קטגוריה:טוקסיקולוגיה
ג'ון קנדי (צ'לן)

**ג'ון קנדי** (באנגלית: **John Kennedy**; 30 בדצמבר 1922 – 9 בפברואר 1980) היה צ'לן בריטי ידוע-שם, שעמד בקשר משמעותי עם אוסטרליה, שם פעל בשנותיו האחרונות ושם מת. הוא היה אביו של הכנר נייג'ל קנדי.

ג'ון קנדי נולד בלונדון. הוריו היו אוסטרלים, הצ'לן לורי קנדי והפסנתרנית דורותי קנדי. הוא למד באקדמיה המלכותית למוזיקה. בגיל 24 היה לצ'לן הראשון של התזמורת הפילהרמונית המלכותית של ליברפול, הנגן הראשי הצעיר ביותר בבריטניה הגדולה. הוא הצטרף לתזמורת הסימפונית של סידני ב-1949, כנגן ראשי, וניגן עמה כסולן, בין השאר את הקונצ'רטו לצ'לו של אדוארד אלגר בניצוח אוטו קלמפרר.

קנדי לימד בקונסרבטוריון למוזיקה של סידני במשך שנתיים והופיע בקונצרטים מטעם מוזיקה ויוה אוסטרליה. בשנת 1952 יצא לסיור בניו זילנד כחבר בשלישיית ליולין-קנדי עם הכנר ארנסט ליולין והפסנתרנית סילה סטונר - שהוצגה במודעות כ"סילה קנדי", אשתו הראשונה של ג'ון.

הוא חזר לבריטניה, שם ניגן כצ'לן ראשי בתזמורת קובנט גארדן. בהמשך היה לצ'לן ראשי בפילהרמונית המלכותית בהנהגת סר תומאס ביצ'ם. הוא היה הראשון שביצע קונצ'רטו לצ'לו בפסטיבל אדינבורו.

קנדי חזר לאוסטרליה כמרצה בכיר לצ'לו בקונסרבטוריון של אוניברסיטת מלבורן. עם עזיבתו את אנגליה, הסתיימו גם נישואיו לסילה סטונר. במועד הגירושין, לא היה מודע לכך שסילה בהריון, והיא ילדה את בנו, שיתפרסם בעתיד ככנר נייג'ל קנדי. אמו רצתה שנייג'ל ילמד לנגן בכלי מיתר, אבל בחרה בכינור משום שלא רצתה בצ'לו בבית כתזכורת מתמדת לג'ון קנדי. הפגישה הראשונה בין ג'ון לבנו התרחשה רק כשנייג'ל היה בן 11. ג'ון התחתן עם זמרת הסופרן הולשית ג'ואן דארגייבל, ונולדו לו עוד ילדים, בהם הקונטרבסיסטית דבי קנדי והצ'לנית לוריין קנדי, זוכת פרס ABC לנגנים צעירים לשנת 1978. ג'ון וג'ואן התגרשו ב-1975. ב-1976 נולדה לו עוד בת, הכנרת אריקה קנדי (כינור ראשון ברביעיית המיתרים פלינדרס). הוא המשיך ללמד, לנגן ולהופיע בשידורי רדיו באוסטרליה עד לפרישתו ב-1979 עקב התערערות בריאותו.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צ'לנים בריטים
קטגוריה:מורים למוזיקה
קנדי
קטגוריה:בריטים שנולדו ב-1922
קטגוריה:בריטים שנפטרו ב-1980
קרחוני וירלווינד

**קרחוני וירלווינד** (באנגלית: **Whirlwind Glaciers**) היא קבוצה של ארבעה קרחונים בולטים הזורמים לצד המערבי של מפרצון וירלווינד בחוף המזרחי של חצי האי אנטארקטיקה, שבאנטארקטיקה.

ארבעת הקרחונים הם: קרחון פלינט, דמורסט, מאת' וצ'מברלין.

## היסטוריה
### גילוי הקרחונים

ארבעת הקרחונים, ומפרצון וירלווינד התגלו על ידי סר יוברט וילקינס בטיסת החקר שערף באזור ב-20 בדצמבר 1928.

לאחר מכן הקרחונים והמפרצון צולם מהאוויר על ידי השרות האנטארקטי של ארצות הברית בשנת 1940, ומופו על ידי סקר שטחי חסות איי פוקלנד בשנת 1947.

### מקור השם

וילקינס ראה את ארבעת קרחוני וירלווינד הזורמים אל המפרצון, ובשל מיקומם ביחס למפרצון הם הזכירו לו את המנוע הכוכבי במטוס הרייט-וירלווינד (**Wright Whirlwind**) בו ביצע את טיסת החקר שלו, ולכן קרא למפרצון - מפרצון וירלווינד, ולקרחונים קרחוני וירלווינד.

## לקריאה נוספת

• Defense mapping agency hydrographic/Topographic Center, **[https://books.google.co.il/books?id=sgSnbMOD_VsC&pg=PA274&lpg=PA274&dq=%22Whirlwind+Glaciers%22&source=bl&ots=qbVDwvNds6&sig=ACfU3U1ohwxyD6HrlCiJsN3sDNGFLUXJgw&hl=en&sa=X&ved=2ahUKEwiA39We_a3lAhWBCewKHSUNAYMQ6AEwBHoECAsQAQ#v=onepage&q=%22Whirlwind%20Glaciers%22&f=false Antarctic ice-shelf Sailing Directions (planning Guide) and (enroute) for Antarctica]**, P 274

## קישורים חיצוניים

* קרחוני וירלווינד באתר הסקר הגאולוגי של ארצות הברית
* קרחוני וירלווינד באתר הגאזט האנטארקטי המשווה SCAR של ממשלת אוסטרליה

## הערות שוליים

וירלווינד
וירלווינד
יום כינויי הגוף הבין-לאומי

alt=|ממוזער|מיום כינויי הגוף הבינלאומי 2019
**יום כינויי הגוף הבין-לאומי** הוא אירוע שנתי המתקיים ביום רביעי השלישי של אוקטובר. מטרתו להפוך את הפנייה בכינוי גוף אישי מועדף ומכבד למקובל ומוכר בציבוריות ברחבי העולם. יום זה צוין בפעם הראשונה בשנת 2018 ובאותה שנה היו בו משתתפים מ-25 מדינות ומכל יבשות העולם, פרט לאנטארקטיקה. בשנת 2018 הוא הופיע כהאשטאג בטוויטר #InternationalPronounsDay ו- #PronounsDay.

ישנם מספר כינויי גוף מסוגים שונים באנגלית ובשפות אחרות. אך יום כינויי הגוף הבינלאומי מתמקד במיוחד בהתייחסות לכינויי גוף שלישי יחיד ורבים המשמשים לתיאור א/נשים. א/נשים טרנסג'נדרים ובעלי מגדר לא בינארי נפגעים/ות במיוחד כשפונים אליהם ואליהן בכינויי גוף לא נכונים.

טרנסג'נדרים, במיוחד כאלו שהמגדר שלהם לא בינארי, סובלים מהתעללויות ויחס עוין מהסביבה. לעיתים קרובות ההתנכלות מתבטאת בשימוש מכוון או חוזר ונשנה בכינויי גוף לא נכונים. אלימות אנטי טרנסג'נדרית משפיעה באופן לא פרופורציונלי על נשים טרנסג'נדריות ועל פמיות (femmes) של צבע. לאלו שסובלים מהתעללויות, השימוש בכינויי גוף הוא צעד מהותי בהכרה באנושיות של טרנסים וא-בינארים.

יום כינויי הגוף הבינלאומי נוסד על ידי מועצה עצמאית. מטרתה היא להעלות את המודעות ליחס מכבד לכינויי הגוף האישיים המועדפים, במיוחד לטרנסג'נדרים או לא-בינאריים.

## ראו גם
* יום הזיכרון הטרנסג'נדרי
* היום הבין-לאומי נגד הומופוביה, טרנספוביה וביפוביה
* יום הנראות הטרנסג'נדרית הבין-לאומי

## קישורים חיצוניים
* 

## הערות שוליים

קטגוריה:חגים אמריקאיים
קטגוריה:מועדים בין-לאומיים
קטגוריה:אירועים בחודש אוקטובר
קטגוריה:טרנסג'נדריות
קרחון פלינט

**קרחון פלינט** (באנגלית: **Flint Glacier**) הוא קרחון בחוף המזרחי של ארץ גרהאם בחצי האי האנטארקטי, שבאנטארקטיקה.

הקרחון הוא אחד מארבעת קרחוני וירלווינד. הוא זורם לכיוון דרום, ונשפך אל מפרצון וירלווינד, בין קרחון דמורסט לכף נורת'רופ.

שיא גובהו של הקרחון 232 מטרים מעל פני הים.

## היסטוריה
### גילוי הקרחון
הקרחון התגלה על ידי מגלה הארצות האוסטרלי סר יוברט וילקינס בטיסתו ב־20 בדצמבר 1928.

הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

### מקור השם
אנשי סקר חסות איי פוקלנד קראו לקרחון על שמו של חוקר הקרחונים ריצ'רד אפ. פלינט (Richard F. Flint), פרופסור לגאולוגיה באוניברסיטת ייל.

## קישורים חיצוניים
* קרחון פלינט באתר הסקר הגאולוגי של ארצות הברית
* קרחון פלינט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון פלינט
* מפת אזור קרחון פלינט

## הערות שוליים

פלינט
פלינט
יחסי ונצואלה–רוסיה

**יחסי ונצואלה–רוסיה** הם היחסים הפוליטיים, המדיניים ושיתופי הפעולה בין הפדרציה הרוסית והרפובליקה הפדרלית של ונצואלה. רוסיה מיוצגת בוונצואלה באמצעות השגרירות שממוקמת בקראקס, וונצואלה מיוצגת ברוסיה באמצעות השגרירות שממוקמת במוסקבה. היחסים בין המדינות מורכבים מכיוון שרוסיה מכירה כיום (2019) בנשיא ונצואלה ניקולאס מדורו שאינו מוכר בידי מדינות רבות ככזה. ונצואלה היא אחת מבעלות הברית ושותפות המסחר החשובות ביותר בעבור רוסיה באמריקה הלטינית.

## היסטוריה
ברית המועצות הקימה שגרירות בוונצואלה ב-3 במרץ 1945 ופתחה ביחסים דיפלומטיים. היחסים נותקו ב-13 ביוני 1952 וחודשו ב-16 באפריל 1970.

## קישורים חיצוניים

קטגוריה:ערכים ללא קטגוריות פיזיות - יחסי חוץ
מלון רבינוביץ

**מלון רבינוביץ** (ידוע גם בשמות "**דער רוטער**" ו"**מלון הפועלים**") היה בית מלון עממי, צנוע וזול שפעל החל משנת 1886 עד מלחמת העולם הראשונה. המלון נוהל על ידי משפחת ישראל רבינוביץ, ולנו בו פועלי העלייה השנייה שעלו לארץ ישראל, ביניהם דוד בן-גוריון, יצחק בן-צבי ולוי אשכול. מבנה המלון נמצא ברחוב פינסקר 13 בפתח תקווה.

בשנת 2014 דווח שמבנה המלון מוזנח ושהוא נמצא על סף קריסה, למרות שבשנת 2008 האדריכל רפי רייש עשה תיק שימור למבנה המלון, וכמו כן מבנה המלון נבחר כאתר מורשת בישראל.

## היסטוריה
ממוזער|330x330px|שלט המציג מידע על המלון
תחילה, המיקום של בית המלון היה ביתו של שמעון רוקח, אחד ממייסדי אגודת פרדס, אגודה קואופרטיבית של הפרדסנים בארץ ישראל שהוקמה בתחילת המאה ה-20. לאחר מכן, משפחת ישראל רבינוביץ רכשה את הבית ופתחה בתוכו מלון לפועלי העלייה השנייה שעלו לארץ ישראל ועסקו בחקלאות בפרדסי פתח תקווה. במלון ניתנו שירותי לינה וארוחות לפועלים, ולעיתים טיפלו בפועלים בודדים שהיו חולים. המלון שימש גם כמועדון, לשכת עבודה ומטבח לפועלים. המלון היה מוכר כמלון עממי, צנוע וזול בצורתו במחיריו, ולכן עולים חדשים החלו בו את דרכם במושבה ובארץ. המלון היה ממקום כ-40 מטר מעל פני הים, והוא היה רחוק מהקדחות שהגיעו מהכפריים הערביים.

מנחמה גרף, נכדתו של מנחם שטיין, סיפרה על פי סיפוריו לכתבה באתר "ynet" שחדרי המלון היו גדולים ושצופפו בהם מיטות שעליהן ישנו הפועלים, כמו כן היה מטבח קטן וכמה פתיליות שעליהן בישלו. עוד היא מספרת שבמלון נרקם הווי מיוחד של ראשית המאבק של העבודה העברית.

עובדי המלון היו ידועים בטוב לב ונדיבות כלפי הלנים. מסופר שחיה שרה, בעלת המלון, הייתה מגישה לכל אחד את הארוחה שלו. כשהיו אוכלים במלון בשבתות, דבר שהיה נהוג, רבינוביץ רשם בזיכרונו את הסועדים וכמה הם אמורים לשלם. שלא שילמו והעירו על כך לרבינוביץ הוא אמר "הדביט [החוב] שלי בספרים, הוא הקרדיט [הזכות] שלי בעולם הבא".

בעקבות מריבה משפחתית, שני אחים מהמשפחה נפרדו, דבר הגרם להקמת "מלון רבינוניץ" נוסף שהיה שייך לשבתאי רבינוביץ. כדי להבדיל בין המלונות, מלון רבינוביץ המקורי קיבל את השם "דער רוטער" (הג'ינג'י) על פי צבע שיער הבעלים, והמלון השני קיבל את השם "דער שווארצער" (השחור), גם על פי צבע שיער הבעלים.

המלון פעל עד הגירוש שנעשה בעקבות מלחמת העולם הראשונה. עקב כך, המשפחה עברה לתל אביב והקימה שם את "מלון תל אביב".

במשך שנים רבות מבנה המלון שימש כסנדלריה של משפחת ארגש וכמחסן לחנות חשמל.

## אירועים וציוני דרך
* בין הפועלים שהתגוררו במלון, נמצאים דוד בן-גוריון, יצחק בן-צבי ולוי אשכול.
* ועד המושבה ביקש משבתי רבינוביץ, אחד מאנשי המשפחה שדאג לאוכל יוקרתי, להכין את הארוחה עבור 30 החיילים של אחמד ג'מאל פאשה שהגיע לביקור.
* במלון התנהלו ויכוחים סוערים בין אנשי מפלגת "פועלי ציון" לבין מפלגת "הפועל הצעיר".
* במלון התקבלה ההחלטה לעקור את עצי יער בן שמן שניטעו על ידי הערבים, ולנטעם מחדש על ידי יהודים.

## לקריאה נוספת
* מרדכי רייכר, **התלם הארוך פתח תקווה והסביבה**, הוצאת בית נטע, 1966

## קישורים חיצוניים

* מלון רבינוביץ, באתר גוגל מפות

## הערות שוליים

רבינוביץ
קטגוריה:אתרי מורשת במחוז מרכז
קטגוריה:פתח תקווה: מבנים